**Naziv obveznika: Glazbena škola Vatroslava Lisinskog Razina: 31**

**Adresa sjedišta: Gundulićeva 4 RKP: 21480**

**Mjesto: Zagreb**

**MB: 01174045 Šifra djelatnosti: 8532**

**OIB: 79669409638 Šifra grada/općine: 1333**

**Obrazloženje financijskog plana za 2024.g. s projekcijama za 2025. i 2026. godinu**

**OPĆI DIO**

**PRIHODI I PRIMICI**

U razdoblju 2024. – 2026. godine ukupni prihodi planirani su s blagim rastom u apsolutnom iznosu. Struktura prihoda po aktivnostima prikazana je u tablici. Uz redovne prihode u sljedećem razdoblju očekuje se i refundacija iz državnog proračuna vezanu uz isplate plaće po pravomoćnim sudskim presudama, aktivnost A410901, Izvor 5.2.1.



**RASHODI I IZDACI**

Najznačajniji planirani rashodi odnose se na plaće, doprinose i materijalna prava zaposlenih. Planiraju se svake godine unutar aktivnosti A410901 Redovna djelatnost proračunskih korisnika i čine više od tri četvrtine ukupno planiranih rashoda Škole. Unutar aktivnosti K410901 Održavanje i opremanje ustanova srednjeg školstva i učeničkih domova najznačajnija je stavka 4226 – Sportska i glazbena oprema.



**PRIJENOS SREDSTAVA IZ PRETHODNE U SLJEDEĆU GODINU**

Donos i odnos sredstava je procijenjen i odnosi se na prijenos neutrošenih sredstava iz vlastitih izvora Škole ostvarenih u sklopu Prihoda po posebnim namjenama, odnosno participacije učenika. Preneseni višak planira se potrošiti u sljedećoj godini za potrebe učenika, za nabavu nove i održavanje postojeće opreme. Prijenos sredstava iz prethodne godine u sljedeću vezan je uz izvor 4.3.1.

**POSEBNI DIO**

1. **UVODNI DIO**

**Sažetak djelokruga rada proračunskog korisnika**

Djelatnost Glazbene škole Vatroslava Lisinskog je glazbeni odgoj i obrazovanje djece i mladih. U skladu s odobrenjem Ministarstva znanosti i obrazovanja objedinjuje predškolski, osnovnoškolski, pripremni i završni stupanj srednjeg obrazovanja.

Područje rada Glazbene škole Vatroslava Lisinskog je glazbena umjetnost. U 2023./2024. školskoj godini Škola ostvaruje sljedeće programe – zanimanja: program glazbenog vrtića, program početničkog solfeggija, glazbenik klavirist, glazbenik harfist, glazbenik orguljaš, glazbenik violinist, glazbenik violist, glazbenik violončelist, glazbenik kontrabasist, glazbenik gitarist, glazbenik oboist, glazbenik flautist, glazbenik klarinetist, glazbenik saksofonist, glazbenik fagotist, glazbenik kornist, glazbenik tubist, glazbenik trubač, glazbenik trombonist, glazbenik udaraljkaš, glazbenik pjevač, glazbenik teoretičar.

Nastava navedenih programa – zanimanja ostvaruje se prema Nastavnim planovima i programima koje je donijelo Ministarstvo znanosti i obrazovanja.

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 4109 DJELATNOST USTANOVA SREDNJEG ŠKOLSTVA

Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi (NN*[*87/08*](https://www.zakon.hr/cms.htm?id=66)*,*[*86/09*](https://www.zakon.hr/cms.htm?id=67)*,*[*92/10*](https://www.zakon.hr/cms.htm?id=68)*,*[*105/10*](https://www.zakon.hr/cms.htm?id=69)*,*[*90/11*](https://www.zakon.hr/cms.htm?id=70)*,*[*5/12*](https://www.zakon.hr/cms.htm?id=71)*,*[*16/12*](https://www.zakon.hr/cms.htm?id=72)*,*[*86/12*](https://www.zakon.hr/cms.htm?id=73)*,*[*126/12*](https://www.zakon.hr/cms.htm?id=182)*,*[*94/13*](https://www.zakon.hr/cms.htm?id=480)*,*[*152/14*](https://www.zakon.hr/cms.htm?id=1671)*,*[*07/17*](https://www.zakon.hr/cms.htm?id=17751)*,*[*68/18*](https://www.zakon.hr/cms.htm?id=31279)*,*

[*98/19*](https://www.zakon.hr/cms.htm?id=40815)*,*[*64/20*](https://www.zakon.hr/cms.htm?id=44620)*,*[*151/22*](https://www.zakon.hr/cms.htm?id=55120)*), Program javnih potreba u srednjoškolskom odgoju i obrazovanju, Državni pedagoški standard srednjoškolskog sustava odgoja i obrazovanja (NN 63/08 i 63/10);*

*Zakon o umjetničkom obrazovanju (NN 130/2011)*

# Cilj programa:

# Osnovni cilj odgoja i obrazovanja Glazbene škole Vatroslava Lisinskog je poučiti učenike vještinama i znanjima potrebnim u umjetničkom svijetu glazbe. Program se ostvaruje kroz redovitu praktičnu i teoretsku nastavu, u skladu s nastavnim planom i programom obrazovanja osnovnoškolske i srednjoškolske razine MZO-a. Izvođenje nastavnog plana i programa srednje glazbene škole, osposobljavanje za zanimanje glazbenik. Korisnici su učenici škole.

# U okviru programa provode se sljedeće aktivnosti/projekti:

**Aktivnost A410901 REDOVNA DJELATNOST PRORAČUNSKIH KORISNIKA**

Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2024. osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova.

**Aktivnost A410902 IZVANNASTAVNE I OSTALE AKTIVNOSTI**

Jedan od oblika izvannastavnih aktivnosti, kao sastavnog dijela redovitoga školskog sustava tijekom školske godine, jesu natjecanja učenika i smotre učeničkog stvaralaštva organizirane na školskoj, regionalnoj i državnoj razini, u skladu s programom Ministarstva znanosti i obrazovanja, Agencije za odgoj i obrazovanje. Program natjecanja i smotri učenika srednjih škola Grada Zagreba donosi i provodi Gradski ured za obrazovanje. U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

**Aktivnost A410905 NABAVE UDŽBENIKA**

Sredstva planirana pod skupinom pojačani standard za nabavu udžbenika i nota za redovno i kvalitetno obavljanje nastave.

**Aktivnost K410901 ODRŽAVANJE I OPREMANJE USTANOVA SREDNJEG ŠKOLSTVA I UČENIČKIH DOMOVA**

Sredstva su planirana u skladu s potrebama redovnog održavanja Škole, na tri lokacije: Gundulićeva 4, Ilica 5 i Ilica 33, Zagreb.

**Aktivnost A 02 4109 T410903. SUFINANCIRANJE PROJEKATA PRIJAVLJENIH NA NATJEČAJE**

Cilj Projekta je osiguravanje stručnih komunikacijskih posrednika u srednjoškolskim odgojno-obrazovnim ustanovama. Stručni komunikacijski posrednici sklapaju ugovore o djelu sa školama na određeno vrijeme za razdoblje trajanja projekta kako bi se osigurala informatička potpora nastavnicima prilikom rada u sustavu eŠkole.

**POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

U školskoj godini 2023./2024. Glazbenu školu Vatroslava Lisinskog upisalo je 644 učenika, od toga osnovnu glazbenu školu 431, srednju glazbenu školu 186, a predškolski program – glazbeni vrtić 27. Škola je opremljena LCD projektorom, šest učionica opremljeno je pametnim pločama, a nastavnici su opremljeni prijenosnim računalima za korištenje u nastavi.

**RAZLOG ODUSTUPANJA OD PROŠLOGODIŠNJIH PROJEKCIJA**

Većina odstupanja od prošlogodišnjih projekcija uzrokovana je financijskim poteškoćama osnivača, odnosno kašnjenjem s uplatom sredstava za energente, materijalne rashode i raznim refundacijama troškova. Također i povećanjem osnovice za plaću i materijalne troškove zaposlenih.

**POKAZATELJI USPJEŠNOSTI**

Učenici redovito sudjeluju na brojnim domaćim i međunarodnim natjecanjima te gostuju i surađuju s drugim glazbenim školama. U školskoj godini 2022./2023. najznačajnija gostovanja su održani samostalni koncert ansambala škole (gudači, puhači, solisti, zbor) u katedrali Sv. Jakova u Šibeniku te praizvedba oratorija Sv.Rožalija u suradnji s Glazbenom školom Požega.

Na državnim natjecanjima sudjelovalo je ukupno 14 učenika. Pri tome su osvojili 4 prve nagrade, 7 drugih nagrada i 2 treće nagrade. Jedanaestero učenika osvojilo je novčanu nagradu Professor Balthazar koju dodjeljuje Grad Zagreb, Nagradu Agencije za odgoj i obrazovanje.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_

Antonio Mrčela, prof